‘সুর নরম’ ইউনুসের! মোদির সঙ্গে বৈঠকে বসতে চায় বাংলাদেশ, কী প্রতিক্রিয়া ভারতের?

ওয়েব ডেস্ক: অবশেষে ‘সুর নরম’ করে এবার ভারতের প্রধানমন্ত্রী নরেন্দ্র মোদির (Narendra Modi) সঙ্গে বৈঠক চান বাংলাদেশের অন্তর্বর্তী সরকারের প্রধান উপদেষ্টা ইউনুস (Muhammad Yunus)। তাহলে কি ভারতের (India) সঙ্গে কূটনৈতিক সম্পর্ক শোধরাতে চাইছে বাংলাদেশ (Bangladesh)? সেই ইঙ্গিতই এবার মিলছে। কারণ বাংলাদেশ প্রশাসনের তরফে ভারতের কাছে তেমন অনুরোধই এবার এসেছে।

ইতিমধ্যেই পড়শি দেশের বিদেশ উপদেষ্টা মহম্মদ তৌহিদ হোসেনও তেমনই ইঙ্গিত দিয়েছেন। তিনি জানিয়েছেন, ভারতের প্রধানমন্ত্রী নরেন্দ্র মোদির সঙ্গে বাংলাদেশের অন্তর্বর্তী সরকারের প্রধান উপদেষ্টা মহম্মদ ইউনুসের মধ্যে এবার দ্বিপাক্ষিক বৈঠক চায় বাংলাদেশ। কার্যত ‘সুর নরম’ করে ইতিমধ্যেই ভারতের সঙ্গে যোগাযোগ করেছে বাংলাদেশের বিদেশ উপদেষ্টা মহম্মদ তৌহিদ হোসেন।

আরও পড়ুন: আমেরিকার শিক্ষা ব্যবস্থা উঠল লাটে

জানা যাচ্ছে, পড়শি দেশ এপ্রিলের প্রথম সপ্তাহে ব্যাংককে প্রথম সপ্তাহে তাদের প্রধান উপদেষ্টা ইউনুস এবং ভারতের প্রধানমন্ত্রী নরেন্দ্র মোদির মধ্যে একটি বৈঠকের আয়োজন করতে চায়, এবং তার জন্যই ইতিমধ্যেই ভারতের সঙ্গে করা হয়েছে যোগাযোগ।

BIMSTEC দেশগুলির সঙ্গে বৈঠকের জন্য ২ থেকে ৪ এপ্রিল ব্যাংকক সফরে যাবেন মোদিজি। আর সেই সফরেই পার্শ্ববৈঠকে মোদির সঙ্গে কথা বলত একটু সময় চেয়েছেন ইউনুস।

BIMSTEC দেশগুলির তালিকায় রয়েছে- ভারত, বাংলাদেশ, ভুটান, নেপাল, মায়ানমার, থাইল্যান্ড ও শ্রীলঙ্কা। আর ব্যাংককে ২ থেকে ৪ এপ্রিল এই সাত দেশের সম্মেলন বসতে চলেছে। এখন এটাই দেখার সেখানে ভারত-বাংলাদেশের বৈঠক হয় কিনা।

দেখুন অন্য খবর